
ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του από 17.2.1986 Π.Δ/τος «Καθορισμός Ζώ¬ 
νης Οικιστικού Ελέγχου γύρω από τα διοικητικά όρια των 
Δήμων Βόλου και Νέας Ιωνίας και των Κοινοτήτων Διμη¬ 
νιού,Άγριός, Αλλης Μεριάς, Άνω Βόλου, Ανακασιάς και 
Αγίου ΟνουφρΙου του Ν. Μαγνησίας και καθορισμός χρή¬ 
σεων γης και όρων και περιορισμών δόμησης (Δ - 63 )». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του Ν. 1337/1983 
«Επέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (Α' 33), όπως τροποποιήθηκε με την 


παρ. 14 του άρθρου 8 του Ν. 1512/1985«Τρσποποίηση και 
συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 23 (παρ. 1, εδ. ιδ) του Ν. 1658/ 
1985 «Κυβέρνηση και Κυβερνητικά Όργανα» (Α’ 137). 

3. Την 309/1991 γνωμοδότηση του Δημοτικού Συμβουλίου 
Νέας Ιωνίας (Ν. Μαγνησίας). 

4. Την 1/πρακτ. 3/4.2.1992 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Μαγνησίας. 

5. Τις διατάξεις του άρθρου 29Α του Ν. 1558/1985 όπως 
αυτό προστέθηκε με τό άρθρο 27 του Ν. 2081/1992 (Α 54), 
και το γεγονός ότι από τις κανονιστικές διατάξεις αυτού του δ/ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

6. Την 552/1992 γνωμοδότηση του Συμβουλίου της Επι- 
κρατείας, με πρόταση του υπουργού Περιβάλλοντος, Χω¬ 
ροτα¬ 
ξίας και Δημοσίων Έργων, αποφασίζουμε: 

Άρθρο 1 

Το από 17.2.196 Π.Δ/γμα «Καθορισμός Ζώνης Οικιστικού 
Ελέγχου γύρω από τα διοικητικά όρια των Δήμων Βόλου και 
Νέας Ιωνίας και των κοινοτήτων Διμηνιού Αγριός, Αλλης Με¬ 
ριάς Ανω Βόλου, Ανακασιάς και Αγίου ΟνουφρΙου του Ν. Μα¬ 
γνησίας και καθορισμός χρήσεων γης και όρων και περιορι¬ 
σμών δόμησης» (Δ' 63), όπως τροποποιήθηκε με το από 
13.4.1989 Π.Δ/γμα (Δ' 228), τροποποιείται και συμπληρώνε¬ 
ται ως ακολούθως: 

Το πρώτο εδάφιο της παρ. 7 του άρθρου 2 (περιοχές με 
στοιχείο 3γ) συμπληρώνεται ως εξής: 

«1. Στις περιοχές αυτές που περιλαμβάνουν εκτάσεις με 
τάσεις ανάπτυξης βιοτεχνιών και χονδρεμπορίου, επιτρέπεται 
η ανέγερση βιοτεχνικών εγκαταστάσεων και αποθηκών για 
εξυπηρέτηση χονδρεμπορίου, εγκαταστάσεων εμπορικών 
εκθέσεων, Υπεραγορών - Σούπερ Μάρκετ και πρατήρια βεν¬ 
ζίνης - υγραερίου». 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 15 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝ. Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

( 2 ) 

Έγκριση μεταφοράς συντελεστή δόμησης διατηρητέου ακι¬ 
νήτου που βρίσκεται εντός του ρυμοτομικού σχεδίου Αθη¬ 
νών Ν. Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθο¬ 
ρισμού ανωτάτου ορίου συντελεστού δομήσεως κ.λπ.» (Α' 
58). 

2. Τις διατάξεις του Π.Δ/τος 470/1979 «Περί μετασχηματι¬ 
σμού των συντελεστών δομήσεων εις εμβαδά κατά την εφαρ¬ 
μογή του Ν. 880/1979» (Α' 138), όπως τροποποιήθηκε με το 
από 19.8.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως 
θεμάτων μεταφοράς συντελεστού δομήσεως κατά το Ν. 880/ 
1979» (Α' 154) όπως τροποποιήθηκε με το υπ’ αριθ. 387/ 
1987 Π.Δ/γμα (Α' 183). 

4. Τις διατάξεις του άρθρου 23 παρ. 1 (εδ. ιδ) του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την Υ. 1958/1992 απόφαση του Πρωθυπουργού και του 
Υπουργού Περιβάλλοντος, Χωροταξίας και Δημοσίων Έργων 
«Ανάθεση αρμοδιοτήτων στους Υφυπουργούς Περιβάλλο¬ 
ντος, Χωροταξίας και Δημοσίων Έργων Χρήστου Κατσιγιάννη 
και Γεώργιο Βουλγαράκη» (Β' 744). 

θ. Την 35524/7.11.1991 αίτηση του Νικολάου Βολο- 
βίνη. 

7. Την 35818/19.Θ.92 αίτηση του Γεωργίου Μαυρή. 

8. Την 20832/20.4.1992 πράξη συναίνεσης, ενώπιον του 
συμβολαιογράφου Αθηνών Δημητρίου Φ. Ερωτα, των Γεωρ¬ 
γίου I. Μαυρή και Νικολάου Π. Βολοβίνη, αποκλειστικών κυ¬ 
ρίων του παρακάτω περιγραφομένου ακινήτου. 

8. Την 57/1992 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την κατόπιν αυτοψίας της υπαλλήλου Ελπίδας Μακρή 
επιβεβαίωση των εμπλεκομένων στον υπολογισμό του μετα- 
φερόμενου συντελεστή δόμησης στοιχείων του ακινήτου που 
βρίσκεται εντός του ρυμοτομικού σχεδίου Αθηνών (Ν. Αττι¬ 
κής). 

10. Την 35818/14.9.1992 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του Υφυ¬ 
πουργού Περιβάλλοντος, Χωροταξίας και Δημοσίων Έργων, 
αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του 
διατηρητέου ακινήτου (βαρυνομένου), που βρίσκεται εντός 
του ρυμοτομικού σχεδίου Αθηνών (Ν. Αττικής) επί των οδών 
Αχαρνών 33 και Ηπείρου 39, το οποίο έχει χαρακτηρισθεί ως 
διατηρητέο με την 22565/1250/1987 (Δ’ 319), απόφαση του 
Υπουργού Περιβάλλοντος, Χωροταξίας και Δημοσίων Έργων 
και του οποίου την αποκλειστική κυριότητα έχουν οι παρα¬ 
πάνω συναινούντες στη μεταφορά του συντελεστή δόμησης 
Γεώργιος I. Μαυρής και Νικόλαος Π. Βολοβίνης, όπως το βα- 
ρυνόμενο ακίνητο φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:200, που θεωρή¬ 
θηκε από τον Προϊστάμενο της Δ/νσης Τοπογραφικών Εφαρ¬ 
μογών με την 950/1993 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και 
της μεταφοράς συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα μετα¬ 
φοράς συντελεστή δόμησης: 203,90 τ.μ. 
β. Ποσοστά κάλυψης: 70% (πρώην συνεχές), 
γ. Συντελεστής δόμησης: 4,2 
δ. Δομήσιμες επιφάνειες που αντιστοιχούν σ’ αυτό είναι: 

203,90 τ.μ. χ 4,2 = 856,38 τ.μ. 
ε. Δομημένη επιφάνεια: 558,596 τ.μ. 
στ. Μεταφερδμενες δομήσιμες επιφάνειες: 297,78 τ.μ. 
(85θ,38 τ.μ. - 558,596 τ.μ. = 297,78 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δό¬ 
μησης στο όνομα του Γεωργίου I. Μαυρή και Νικολάου Π. Βο¬ 
λοβίνη για εμβαδόν 297,78 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ. Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΛΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

(3) 

Έγκριση μεταφοράς συντελεστή δόμησης ακινήτου που έχει 

χαρακτηρισθεΐ ως έργο τέχνης και βρίσκεται εντός του ρυ¬ 
μοτομικού σχεδίου του Δήμου Δράμας (Ν. Δράμας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθο¬ 
ρισμού ανωτάτου ορίου συντελεστού δομήσεως κ.λπ.» (Α' 
58). 

2. Τις διατάξεις του Π.Δ/τος 470/1979 «Περί μετασχηματι¬ 
σμού των συντελεστών δομήσεως εις εμβαδά κατά την εφαρ¬ 
μογή του Ν. 880/1979» (Α' 138) όπως τροποποιήθηκε με το 
από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως 
θεμάτων μεταφοράς συντελεστού δομήσεως κατά τον Ν. 
880/1979» (Α' 154). όπως τροποποιήθηκε με το υπ’ αριθμόν 
367/1987 Π.Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την Υ1958/1992 απόφαση του Πρωθυπουργού και του 
Υπουργού Περιβάλλοντος Χωροταξίας και Δημοσίων Έργων 
«Ανάθεση αρμοδιοτήτων στους Υφυπουργούς Περιβάλλο¬ 
ντος, Χωροταξίας και Δημοσίων Έργων Χρήστο Κατσιγιάννη 
και Γεώργιο Βουλγαράκη» (Β' 744). 

6. Την 30097/1991 πράξη συναίνεσης ενώπιον του συμβο¬ 
λαιογράφου Δράμας Κωνσταντίνου Δαμιανού-Τσαούση των 
θεοδώρου Τζήμου και Αγλαΐας συζ. Αλεξ. Πανταζίεβιτς- 
Τζήμου, αποκλειστικών κυρίων του παρακάτω περιγραφομέ- 
νου ακινήτου. 

7. Την 517/1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 37322/12.8.1992 απόφαση του Υφυπουργού Περι¬ 
βάλλοντος, Χωροταξίας και Δημοσίων Έργων για προέγκριση 
της σχετικής τεχνικής μελέτης. 

9. Την κατόπιν αυτοψίας του υπαλλήλου Γεωργίου Τσίμπα 
επιβεβαίωση των εμπλεκομένων στον υπολογισμό του μετα- 
φερόμενου συντελεστή δόμησης στοιχείων του ακινήτου που 
βρίσκεται εντός του ρυμοτομικού σχεδίου του Δήμου Δράμας 
(Ν. Δράμας) και επί των οδών Αγίας Βαρβάρας και Παγγαίου, 
με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Αρθρο 1 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου) που βρίσκεται εντός του ρυμοτομι¬ 


κού σχεδίου του Δήμου Δράμας (Ν. Δράμας) και επί των οδών 
Αγίας Βαρβάρας και Παγγαίου, έχει χαρακτηριστεί ως έργο 
τέχνης με την 2210/43275/10.8.1993 απόφαση της Υπουρ¬ 
γού Πολιτισμού και Επιστημών (Β' 562) όπως συμπληρώθηκε 
με την 36884/2317/7.8.1985 απόφαση (Β’ 537) και του 
οποίου την αποκλειστική κυριότητα έχουν οι παραπάνω συ- 
ναινούντες στη μεταφορά του συντελεστή δόμησης Θεόδω¬ 
ρος Τζήμου και Αγλαΐα Τζήμου, όπως το βαρυνόμενο ακίνητο 
φαίνεται με στοιχεία Α, Β,Γ, Δ, Ε, Ζ, Η, θ, I, Κ, Λ, Μ, Ν, Α στο 
σχετικό πρωτότυπο διάγραμμα σε κλίμακα 1:200 που θεωρή¬ 
θηκε από τον Προϊστάμενο της Δ/νσης Τοπογραφικών Εφαρ¬ 
μογών με την 102021/1992 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και 
της μεταφοράς του συντελεστή δόμησης είναι τα εξής: 
α. Εμβαδόν ακινήτου: 1.198,26 τ.μ. 
β. Ποσοστό κάλυψης: 70% 

Υ. Συντελεστής δόμησης της περιοχής βάσει του οποίου 
πραγματοποιείται η μεταφορά: 2,0 
δ. Δομήσιμη επιφάνεια που αντιστοιχεί σ' αυτό: 

1.198,26 τ.μ. χ 2,00 = 2.396,52 τ.μ. 
ε. Δομημένη επιφάνεια: 490,98 τ.μ. εκ των οποίων 245,49 
τ.μ. στο ισόγειο και 245,49 τ.μ. στον όροφο. 

στ. Μεταφερόμενη δομήσιμη επιφάνεια: 2,396,52 
τ.μ. - 490,98 τ.μ. 1.905,54 τ.μ. (593,292 τ.μ. από ισόγειο και 
1.312,248 τ.μ. από ορόφους). 

'Αρθρο 2 

Εγκρίνεται η χορήγηση τίτλου μεταφοράς συντελεστή δό¬ 
μησης στο όνομα των θεοδώρου Τζήμου και Αγλαΐας Τζήμου, 
για εμβαδόν 1.905,54 τ.μ. (593,292 τ.μ. από ισόγειο και 
1.312,248 τ.μ. από ορόφους). 

'Αρθρο 3 

Η ισχύς του παρόντος διατάγματος αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ. Γ. ΚΑΡΑΜΑΝΛΗΣ 

0 ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 




εργοδότης: τζιηκη «κολιιι·ο'_ 
















1772 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(4) 

Ανακοίνωση για παρακατάθεση αποζημιώσεων για την εφαρ¬ 
μογή του σχεδίου πόλεως Πολυγύρου Χαλκιδικής. 

Ο ΔΗΜΑΡΧΟΣ ΠΟΛΥΓΥΡΟΥ 

Ειδοποιεί αυτούς που έχουν ή αξιώνουν εμπράγματα δικαι¬ 
ώματα στα τμήματα των ακινήτων που προσκυρώνονται ή ρυ- 
μοτομούνται με τις πράξεις τακτοποίησης και αναλογισμού 
αποζημιώσεων με αριθμούς 1/1989 και 3/1989 του Τμήμα¬ 
τος Πολεοδομίας και πολεοδομικών εφαρμογών της Νομαρ¬ 
χίας Χαλκιδικής, οι οποίες κυρώθηκαν με τις αποφάσεις με 
αριθμούς 59840/1989 και 55736/1990, ότι ο Δήμος Πολυ¬ 
γύρου έχει καταθέσει στο Γραφείο Παρακαταθηκών Πολυγύ¬ 
ρου του Ταμείου Παρακαταθηκών και Δανείων το ποσό των 
σαράντα τεσσάρων εκατομμυρίων πεντακοσίων εννέα χιλιά¬ 
δων ογδόντα πέντε (44.509.085) δραχμών για λογαριασμό 
όλων όσων έχουν αναγνωρισθεΐ ως δικαιούχοι αποζημιώσεων 
με την απόφαση του Μονομελούς Πρωτοδικείου Χαλκιδικής 
με αριθμό 138/1991 που εκδόθηκε με τη διαδικασία των 
ασφαλιστικών μέτρων, αλλά και για λογαριασμό αυτών που θα 
αναγνωρισθούν στο μέλλον δικαιούχοι. Τα ρυμοτομούμενα 
και τα προσκυρούμενα τμήματα ακινήτων αμφαίνονται στα 
τοπογραφικά διαγράμματα του τοπογράφου μηχανικού θωμά 
Αγγέλκου, που συνοδεύουν τις πράξεις τακτοποίησης και αν- 
λογισμού και οι αποζημιώσεις προσδιορίστηκαν σύμφωνα με 
την με αριθμό 102/1991 απόφαση του Μονομελούς Πρωτο¬ 
δικείου Χαλκιδικής, που εκδόθηκε με τη διαδικασία των 
ασφαλιστικών μέτρων. 

Για την κατάθεση του ποσού αυτού εκδόθηκαν τα με αριθ¬ 
μούς 18188, 16189, 16190, 16191, 16192, 16193, 16194 


και 16195/19.11.1992 γραμμάτια συστάσεως παρακαταθή- 
ήκης. 

(Αριθ. διπλ. ΔΟΥ Εισπρ. Αθηνών 4795429/93). 

Πολύγυρος, 20 Νοεμβρίου 1992 
Ο Δήμαρχος 
ΒΑΣΙΛΕΙΟΣ ΒΑΣΙΛΑΚΗΣ 

-♦- 

(5) 

Ειδοποίηση για παρακατάθεση αποζημίωσης που έγινε από 
τον Γεώργιο Κόκκαλη του Δημητρίου για προσκύρωση λόγω 
ρυμοτομίας για την εφαρμογή του σχεδίου πόλεως «Δήμου 
Πολυγύρου» του Νομού Χαλκιδικής. 

Ο Γεώργιος Κόκκαλης του Δημητρίου, κάτοικος Πολυγύ¬ 
ρου Χαλκιδικής, γνωστοποιεί προς τους κληρονόμους της 
Μαρίας Χρήστου Γαβρίλη που έχουν εμπράγματα δικαιώματα 
στο τμήμα εμβαδού 39,30 τ.μ. που περιγράφεται με αριθμούς 
48, 49, 57, 50, 48 στο τοπογραφικά διάγραμμα που συνο¬ 
δεύει την με αριθμό 1 /1963 πράξη προσκύρωσης και αναλο¬ 
γισμού αποζημίωσης της Διευθύνσεως Τεχνικών Υπηρεσιών 
Νομαρχίας Χαλκιδικής, ότι κατατέθηκε για λογαριασμό τους 
στο γραφείο παρακαταθηκών Πολυγύρου του Ταμείου Παρα¬ 
καταθηκών και Δανείων το ποσό των ενός εκατομμυρίου εκα¬ 
τόν ογδόντα μιας χιλιάδων διακοσίων (1.181.200) δραχμών 
για την αποζημίωση του προαναφερομένου τμήματος, όπως 
αυτή καθορίστηκε από την με αριθμό 191/1991 απόφαση 
του Μονομελούς Πρωτοδικείου Χαλκιδικής. 

Για την παρακατάθεση αυτή εκδόθηκε το με αριθμό 
16257/2.2.1993 γραμμάτιο συστάσεως παρακαταθήκης του 
πιο πάνω ταμείου. 

(Αρ. διπλ. ΔΟΥ Οικ. Εισπρ. Αθηνών 4795430/93). 

Πολύγυρος, 10 Φεβρουάριου 1993 
Ο Πληρεξούσιος Δικηγόρος 
ΝΙΚΟΣ Γ. ΒΑΣΙΛΑΚΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




